Ζντένο Στρμπα

Ο Ζντένο Στρμπα ή Στερμπά (σλοβακικά Zdeno Štrba) είναι Σλοβάκος διεθνής ποδοσφαιριστής, που αγωνίζεται ως αμυντικός μέσος και ανήκει στο δυναμικό της Ξάνθης. Γεννήθηκε στις 9 Ιουνίου 1976 και έχει ύψος 1,87 μέτρο.

Σταδιοδρομία
Ο Στρμπα ξεκίνησε το ποδόσφαιρο από την Ντούκλα Μπάνσκα Μπίστριτσα και το 1998 πήρε μεταγραφή στην Ματαντόρ Πούχοφ όπου έμεινε για 4,5 περιόδους.Επόμενος σταθμός της σταδιοδρομίας του ήταν η ΜΣΚ Ζίλινα στην οποία έμεινε ως το καλοκαίρι του 2009 σημειώνοντας 9 γκολ σε 191 συμμετοχές και πανηγυρίζοντας την κατάκτηση 3 πρωταθλημάτων και 3 Σούπερ Καπ Σλοβακίας.Τον Ιούνιο του 2009 αποκτήθηκε από την Σκόντα Ξάνθη υπογράφοντας συμβόλαιο διετούς διάρκειας.Κατά την πρώτη του χρονιά στην ακριτική ομάδα είχε 27 συμμετοχές, ξεκινώντας 23 φορές βασικός,και πέτυχε 4 γκολ βοηθώντας την ομάδα να αποφύγει τον υποβιβασμό.

Ο Στρμπα είναι από το 2003 διεθνής με την Εθνική Σλοβακίας μετρώντας 23 συμμετοχές ενώ είναι μέλος της αποστολής που συμμετέχει στο Μουντιάλ του 2010 που διεξέγεται στα γήπεδα της Νότιας Αφρικής.Μάλιστα έπαιξε ως βασικός στην πρεμιέρα με αντίπαλο τη Νέα Ζηλανδία αλλά και στον αγώνα της δεύτερης αγωνιστικής της φάσης των ομίλων με αντίπαλο την Παραγουάη.

Παραπομπές

Πηγές
 Ανακοίνωσε Στρμπα και Κόλμπας
 Ξάνθη 2009/10

Κατηγορία:Σλοβάκοι ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές ΦΚ Πούχοφ